CELEX: 32015D2429
Language: hr
Date: 2015-12-10 00:00:00
Title: Provedbena odluka Vijeća (EU) 2015/2429 od 10. prosinca 2015. kojom se Latviji odobrava primjena posebne mjere kojom se odstupa od članka 26. stavka 1. točke (a) te članaka 168. i 168.a Direktive 2006/112/EZ o zajedničkom sustavu poreza na dodanu vrijednost

22.12.2015   
            
            
               HR
            
            
               Službeni list Europske unije
            
            
               L 334/15
            
         PROVEDBENA ODLUKA VIJEĆA (EU) 2015/2429
   od 10. prosinca 2015.
   kojom se Latviji odobrava primjena posebne mjere kojom se odstupa od članka 26. stavka 1. točke (a) te članaka 168. i 168.a Direktive 2006/112/EZ o zajedničkom sustavu poreza na dodanu vrijednost
   VIJEĆE EUROPSKE UNIJE,
   uzimajući u obzir Ugovor o funkcioniranju Europske unije, a posebno njegov članak 291. stavak 2.,
   uzimajući u obzir Direktivu Vijeća 2006/112/EZ od 28. studenoga 2006. o zajedničkom sustavu poreza na dodanu vrijednost (1), a posebno njezin članak 395. stavak 1.,
   uzimajući u obzir prijedlog Europske komisije,
   budući da:
   
               (1)
            
            
               Latvija je dopisima zaprimljenim u Komisiji 8. travnja 2015. i 30. srpnja 2015. zatražila odobrenje da, uz određene izmjene, nastavi primjenjivati mjeru kojom se odstupa od članka 26. stavka 1. točke (a) i članaka 168. i 168.a Direktive 2006/112/EZ kako bi nastavila ograničavati pravo na odbitak poreza na dodanu vrijednost (PDV) za izdatke povezane s određenim osobnim automobilima koji se ne upotrebljavaju isključivo u poslovne svrhe.
            
         
               (2)
            
            
               U skladu s člankom 395. stavkom 2. drugim podstavkom Direktive 2006/112/EZ Komisija je dopisima od 21. i 24. kolovoza 2015. obavijestila ostale države članice o zahtjevu Latvije. Komisija je pismom od 24. kolovoza 2015. obavijestila Latviju da ima sve informacije potrebne za razmatranje zahtjeva.
            
         
               (3)
            
            
               Člancima 168. i 168.a Direktive 2006/112/EZ utvrđuje se pravo poreznog obveznika na odbitak PDV-a obračunatog za isporuku robe ili usluga koje je primio u svrhu svojih oporezovanih transakcija. Člankom 26. stavkom 1. točkom (a) te Direktive od poreznih se obveznika zahtijeva da obračunaju PDV kada se poslovna imovina koristi u neposlovne svrhe.
            
         
               (4)
            
            
               Provedbenom odlukom Vijeća 2013/191/EU (2) Latviji je odobrena primjena odstupajuće mjere na temelju članka 395. stavka 1. Direktive 2006/112/EZ kako bi ograničila pravo na odbitak ulaznog poreza na dodanu vrijednost (PDV) na 80 % u pogledu kupnje, lizinga, stjecanja unutar Zajednice i uvoza određenih motornih vozila te povezanih troškova, uključujući kupnju goriva, kada se ta vozila ne upotrebljavaju isključivo u poslovne svrhe. Ta provedbena odluka Vijeća prestaje važiti 31. prosinca 2015.
            
         
               (5)
            
            
               Na temelju članka 6. Provedbene odluke Vijeća 2013/191/EU Latvija je također podnijela izvješće koje uključuje i preispitivanje postotka predviđenog za ograničavanje prava na odbitak. To preispitivanje pokazuje da bi, na temelju na statističkih podataka koji su izvedeni iz posebnog poreza na laka vozila čiji su vlasnici ili posjednici komercijalni subjekti i koja se upotrebljavaju za privatne i poslovne svrhe, stopu odbitka od 80 % trebalo smanjiti na 50 %.
            
         
               (6)
            
            
               Ograničenje prava na odbitak prema navedenoj mjeri trebalo bi primijeniti na PDV plaćen na kupnju, lizing, stjecanje unutar Zajednice i uvoz određenih osobnih automobila i na s time povezane troškove, uključujući kupnju goriva.
            
         
               (7)
            
            
               Mjera bi se trebala primjenjivati samo na osobne automobile s najvećom odobrenom masom koja ne premašuje 3 500 kilograma te koji nemaju više od osam sjedala uz vozačevo sjedalo. Svaka upotreba u neposlovne svrhe osobnih automobila koji premašuju 3 500 kilograma ili koji imaju više od osam sjedala uz vozačevo sjedalo zanemariva je zbog njihove prirode ili vrste posla za koji se upotrebljavaju. Trebalo bi također dostaviti detaljan popis osobnih automobila koji su isključeni iz tog odobrenja, na temelju njihove specifične uporabe.
            
         
               (8)
            
            
               Latviji bi stoga trebalo odobriti primjenu odstupajuće mjere tijekom ograničenog razdoblja, do 31. prosinca 2018.
            
         
               (9)
            
            
               Ako Latvija smatra da je potrebno daljnje produljenje odstupajuće mjere nakon 2018., trebala bi do 31. ožujka 2018. Komisiji podnijeti zahtjev za produljenje s priloženim izvješćem o primjeni odstupajuće mjere koje uključuje preispitivanje primijenjenog omjera.
            
         
               (10)
            
            
               Odstupanje će imati samo zanemariv učinak na sveukupni iznos poreznog prihoda prikupljen u fazi konačne potrošnje i neće nepovoljno utjecati na vlastita sredstva Unije koja proizlaze iz PDV-a,
            
         DONIJELO JE OVU ODLUKU:
   Članak 1.
   Odstupajući od članaka 168. i 168.a Direktive 2006/112/EZ Latviji se odobrava ograničavanje prava na odbitak poreza na dodanu vrijednost (PDV) na troškove osobnih automobila koji se ne upotrebljavaju isključivo u poslovne svrhe na 50 %.
   Članak 2.
   Odstupajući od članka 26. stavka 1. točke (a) Direktive 2006/112/EZ Latvija ne smatra isporukom usluga uz naknadu korištenje u privatne svrhe osobnog automobila koji je dio imovine poduzeća poreznog obveznika i koji podliježe ograničenju odobrenom na temelju članka 1. ove Odluke.
   Članak 3.
   Troškovi iz članka 1. obuhvaćaju kupnju, lizing, stjecanje unutar Zajednice i uvoz takvih automobila te troškove u vezi s održavanjem, popravcima i gorivom za takve automobile.
   Članak 4.
   Ova se Odluka primjenjuje samo na osobne automobile s najvećom odobrenom masom koja ne premašuje 3 500 kilograma i koji nemaju više od osam sjedala uz vozačevo sjedalo.
   Članak 5.
   Članci 1. i 2. ne primjenjuju se na sljedeće kategorije osobnih automobila:
   
               (a)
            
            
               automobile kupljene za daljnju prodaju, najam ili lizing;
            
         
               (b)
            
            
               automobile koji se upotrebljavaju za prijevoz putnika uz naplatu, uključujući taksi-usluge;
            
         
               (c)
            
            
               automobile koji se upotrebljavaju za dostavu odnosno prijevoz robe;
            
         
               (d)
            
            
               automobile koji se upotrebljavaju za tečajeve vožnje;
            
         
               (e)
            
            
               automobile koji se upotrebljavaju za usluge zaštite;
            
         
               (f)
            
            
               automobile koji se upotrebljavaju za potrebe hitnih službi;
            
         
               (g)
            
            
               automobile koji se upotrebljavaju kao izložbena vozila.
            
         Članak 6.
   1.   Ova se Odluka primjenjuje od 1. siječnja 2016. Ona prestaje važiti 31. prosinca 2018.
   2.   Zahtjev za produljenje odobrenja predviđenog u ovoj Odluci podnosi se Komisiji do 31. ožujka 2018. Uz takav zahtjev prilaže se izvješće koje uključuje preispitivanje postotka navedenog u članku 1.
   Članak 7.
   Ova je Odluka upućena Republici Latviji.
   
      Sastavljeno u Bruxellesu 10. prosinca 2015.
      
         
            Za Vijeće
         
         
            Predsjednik
         
         F. BAUSCH
      
   
   
      (1)  SL L 347, 11.12.2006., str. 1.
   
   
      (2)  Provedbena odluka Vijeća 2013/191/EU od 22. travnja 2013. kojom se Latviji odobrava primjena posebne mjere kojom se odstupa od članka 26. stavka 1. točke (a) te članaka 168. i 168.a Direktive 2006/112/EZ o zajedničkom sustavu poreza na dodanu vrijednost (SL L 113, 25.4.2013., str. 11.).